**Fejér Megyei Önkormányzat Közgyűlésének**

**123/2015. (VI.25.) önkormányzati határozata**

**a Fejér megye Integrált Területi Programja tervezésével és végrehajtásával kapcsolatos feladatok ellátásáról**

A Fejér Megyei Közgyűlés megtárgyalta a „Javaslat a Fejér megye Integrált Területi Programja tervezésével és végrehajtásával kapcsolatos feladatok ellátására” c. előterjesztést és az alábbi határozatot hozta:

1. A Közgyűlés elfogadja a „Javaslat a Fejér megye Integrált Területi Programja tervezésével és végrehajtásával kapcsolatos feladatok ellátására”c. előterjesztést.
2. A Közgyűlés felhatalmazza elnökét, hogy a közgyűlés két ülése közötti időszakban eljárjon az ITP-vel kapcsolatos alábbi feladatok ellátásában a Közgyűlés utólagos tájékoztatása mellett:

* esetlegesen szükségessé váló ITP módosítás elvégzése és benyújtása a Regionális Fejlesztési Programok Irányító Hatóságának,
* a Terület- és Településfejlesztési Operatív Program pályázati felhívás tervezeteinek véleményezése,
* saját területi kiválasztási kritériumok értékelési szempontokká alakítása,
* a települési önkormányzati igények felmérése az előkészítési és projektmenedzsment feladatok ellátására vonatkozóan és a szükséges megállapodások megkötése,
* egyéb, előre nem látható operatív feladatok ellátása és az ezzel kapcsolatos jognyilatkozatok megtétele.

1. A Közgyűlés felhatalmazza elnökét, hogy az ITP végrehajtásával kapcsolatos feladatok ellátáshoz szükséges módosításokat készítse elő a Fejér Megyei Önkormányzat Szervezeti és Működési Szabályzatában, valamint a Fejér Megyei Közgyűlés Pénzügyi, Jogi és Fejlesztési Bizottsága Ügyrendjében, majd azt terjessze a Közgyűlés elé.
2. A Közgyűlés egyetért a Terület- és Településfejlesztési Operatív Program Döntés-előkészítő Bizottságába

* a Fejér Megyei Önkormányzat Közgyűlése elnökének tagként történő delegálásával,
* helyettesítője és a megfigyelő személyének általa történő kijelölésével.

5.) A közgyűlés felhatalmazza elnökét a megye települési önkormányzatai Integrált Településfejlesztési Stratégiája egyeztetési anyagának véleményezésére, közgyűlés utólagos tájékoztatása mellett.

**Felelős:** Dr. Molnár Krisztián

Közgyűlés elnöke

**Határidő:** folyamatos, illetve értelemszerűen

Székesfehérvár, 2015. június 25.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: